**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2020-2021 уку елы. 9 нчы сыйныф**

**Максималь балл – 70**

**I. Тестлардан дөрес җавапны билгеләгез.**

1. Басымы өченче иҗеккә төшә торган сүз дөрес күрсәтелгән рәтне билгеләгез. **(2 балл)**

**а) *бардыгызмы*;**

ә) *кемнәрдер*;

б) *авылдагыча*;

в) *укытучы*.

2. Җөмләдәге ТСТ (тартык+сузык) иҗек калыбының саны дөрес күрсәтелгән рәтне билгеләгез. **(2 балл)**

*Уңган кеше уяну белән сикереп торыр.* (Мәкаль)

а) 2;

ә) 3;

**б) 4;**

в) 5.

3. Антонимнардан гына торган рәтне билгеләгез. **(2 балл)**

а) *бакча, басу*;

ә) *кызгылт, алсу*;

б) *йөгерә, чаба*;

**в) *ачык, ябык*.**

4. Ясагыч кушымчалы сүзләр дөрес күрсәтелгән рәтне билгеләгез. **(2 балл)**

а) *алсу, саргылт*;

**ә) *тишек, басма*;**

б) *бару, кайту*;

в) *аккош, көньяк*.

5. Җөмләдәге сүзләрнең кайсы сүз төркеменә караганлыгы дөрес күрсәтелгән рәтне билгеләгез. (2 балл)

*Эчеңдә ут кайнаса да, борыныңнан төтен чыгарма!* (Мәкаль)

**а) исем, исем, шарт фигыль, кисәкчә, исем, исем, боерык фигыль;**

ә) бәйлек, исем, шарт фигыль, кисәкчә, исем, исем, боерык фигыль;

б) бәйлек сүз, исем, шарт фигыль, кисәкчә, исем, исем, боерык фигыль;

в) исем, исем, шарт фигыль, теркәгеч, исем, исем, боерык фигыль;

6. Җөмләдәге калын хәрефләр белән бирелгән фигыльнең төркемчәсе дөрес күрсәтелгән рәтне билгеләгез. **(2 балл)**

*Эшне* ***башлаганчы*** *бетермә!* (Мәкаль)

а) шарт фигыль;

**ә) хәл фигыль;**

б) инфинитив;

в) хикәя фигыль.

7. Җөмләдәге калын хәрефләр белән бирелгән сүзләрнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Ил иле* ***белән****, бака күле* ***белән****.* (Мәкаль)

а) теркәгеч;

ә) кисәкчә;

б) бәйлек сүз;

**в) бәйлек.**

8. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Карбыз* ***кабыгы аркасында*** *батыр җиргә егыла.* (Мәкаль)

а) ия;

ә) кыек тәмамлык;

**б) сәбәп хәле;**

в) урын хәле.

9. Җөмләнең төре дөрес күрсәтелгән рәтне билгеләгез. **(2 балл)**

*Кулыңнан килмәгән эшкә тотынма.* (Мәкаль)

**а) гомум үтәүчеле бер составлы, тулы;**

ә) гомум үтәүчеле бер составлы, ким;

б) билгеле үтәүчеле бер составлы, тулы;

в) билгесез үтәүчеле бер составлы, тулы.

10. Бирелгән җөмләдәге иярчен компонентның төре дөрес күрсәтелгән рәтне билгеләгез. **(2 балл)**

*Яшәү шундый җиңел булыр иде,*

*Һәркем әгәр башка берәүнең дә*

*Кеше икәнлеген аңласа.* (Фәнис Яруллин)

а) аналитик иярчен күләм җөмлә;

ә) аналитик иярчен рәвеш җөмлә;

б) синтетик иярчен вакыт җөмлә;

**в) синтетик иярчен шарт җөмлә.**

**II. Башыгызны эшләтегез.**

Мәкальләрнең башын уйлап языгыз. **(5 балл)**

1. *Бүре бар дип, урманга бармый тормыйлар.*
2. *Кич курыккан көндез чыра яндырыр.*
3. *Куркаклык баганага мендерә, кыюлык йолдызларга мендерә.*
4. *Сугыш беткәч, батыр күбәер.*
5. *Аз сөйлә дә күп эшлә.*

**III. Теоретик бирем.**

Сүз басымы турында белгәннәрегезне языгыз. Фикерегезне мисаллар ярдәмендә аңлатыгыз. **(10 балл)**

**IV. Гамәли-иҗади бирем.**

*Бакчачы*

*Бик уңган безнең бакчачы бабай, Түтәлне тутырып үсә җиләкләр,*

*Яше үзенең туксанда бугай. Нәркис, миләүшә, сөмбел һәм мәкләр.*

*Ул кояш белән бергә кузгала, Язын бакчага кайталар кошлар –*

*Көрәген ала, җиңен сызгана. Безнең кадерле канатлы дуслар.*

*Түтәлләр казый, гөлләр утырта,* ***Үлсә дә бер көн безнең бакчачы,***

*Алмагачларның башларын кырка.* ***Һәр яз яшәреп яшәр бакчасы.***

1. ***Җиңен*** сүзенә фонетик анализ ясагыз. **(3 балл)**

2. ***Миләүшә, сөмбел*** чәчәкләренең русча тәрҗемәләрен языгыз. ***(фиалка, гиацинт)* (2 балл)**

3. ***Көрәген, безнең, кадерле, яшәр*** сүзләренә морфологик анализ ясагыз. **(8 балл)**

4. ***Язын бакчага кайталар кошлар – безнең кадерле канатлы дуслар.*** җөмләсенә тулы синтаксик анализ ясагыз. *(Кошлар – гади ия, кайталар – гади фигыль хәбәр, бакчага – урын хәле, язын – вакыт хәле, безнең кадерле канатлы дуслар – аныклагыч. Бу – раслау, хикәя, җәенке, ике составлы, тулы гади җөмлә; тиңдәш кисәкләре юк, аныклагыч аерымланган, инверсия (кире сүз тәртибе))* **(4 балл)**

5. Калын хәрефләр белән бирелгән җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(5 балл) *((1) бакчачы – ия, үлсә дә – хәбәр, (2) бакчасы – ия, яшәр – хәбәре; бу – иярченле кушма җөмлә)***

6. Әлеге шигырьнең авторы кем? (Муса Җәлил) **(1 балл)**

7. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. **(12 балл)**